polyglot-tagger/wikipedia-language-snippets-filtered huggingface dataset:
جنرل راتکو ملادیچ نے شہر پر قبضہ کے بعد تمام عمارتوں کو جلایا اور مسلمانوں کے سائن بورڈ تک اتروادیے اور یہ کہا کہ آج موقع ہے کہ ترکوں کے یورپی علاقوں پر قبضہ کا بدلہ لیا جائے۔
مئی 1992ء میں بوسنیائی مسلمانوں نے ناصر اوریس کی قیادت میں سریبرینتسا کو دوبارہ حاصل کر لیا مگر سرب لوگوں بشمول افواج نے علاقہ کو گھیرے میں لیے رکھا۔
16 اپریل 1993ء کو اقوام متحدہ کی سیکیورٹی کونسل نے سربرینیتسا کو محفوظ علاقہ قرار دے دیا اور تمام قوتوں کو ادھر سے نکلنے کا کہا اور اس طریقہ سے سربرینیتسا مسلمانوں کے ہاتھ سے نکل کر اقوام متحدہ کی افواج کے ہاتھ میں آگیا جو 18 اپریل 1993ء کو سریبرینتسا میں داخل ہو گئے۔
بوسنیائی افواج جو علاقہ میں موجود تھیں انہیں غیر مسلح کرنے کی کوششیں جاری رہیں مگر اس علاقے کے اردگرد سرب افواج کے پاس ٹینکوں سمیت تمام اسلحہ موجود رہا۔
سربوں نے لوگوں کے ناک کان وغیرہ ان کی زندگی میں کاٹے اور ان کو قتل کرنے کے بعد بلڈوزروں کی مدد سے ان کی لاشوں کو بڑی مشترکہ قبروں میں ڈالا۔
دس سے پندرہ ہزار بوسنیائی مرد ایسے تھے جنہوں نے فیصلہ کیا تھا کہ وہ سربوں کے ہاتھ لگنے کی بجائے فرار ہو کر پہاڑوں کے پار بوسنیائی محفوظ علاقے تزلہ تک پہنچ سکتے ہیں۔
وہ رات کی تاریکی میں جانا شروع ہوئے مگر دن کے وقت جب وہ ایک پہاڑی سڑک پر قافلہ کی صورت میں رواں تھے، سربوں نے توپوں اور مشین گنوں کی مدد سے ان پر گولے برسانا شروع کیے۔
ایک گواہ نے بتایا کہ ایک سرب نے ایک بوسنیائی عورت کے ساتھ زنا بالجبر کیا جس کے دوران میں اس کا بچہ رویا تو اس سرب نے چاقو سے اس بچہ کا حلق چیر ڈالا۔
مارچ 1995ء میں رودوان کرادیتش جو سرپسکا کا صدر تھا اس نے حکم جاری کیا کہ سریبرینیتسا کا گھیرا سخت کیا جائے اور اس کا رابطہ گھیرے میں لیے گئے ایک دوسرے علاقے زیپا سے مکمل طور پر کاٹ دیا جائے۔
اس وقت علاقے میں کچھ مسلح بوسنیائی مسلمان ناصر اوریس کی قیادت میں موجود تھے مگر اقوام متحدہ کی افواج کے حکم کے مطابق انہیں علاقے سے نکل جانے کے لیے کہہ دیا گیا۔
16 نومبر 1995ء کو سرپسکا کے صدر رادوان کارادزیچ اور جمہوریہ سرپسکا فوج کے کماندر راتکو ملادیچ پر بین الاقوامی فوجداری عدالت نے 1995ء میں قتل عام کے الزام میں فرد جرم عائد کی۔
اقوام متحدہ کے ایک فوجی کرنل جوزف نے محسوس کیا کہ بڑی تعداد میں لوگ وائٹ ہاؤس کے پیچھے لے جائے جا رہے ہیں جو دوبارہ نظر نہیں آتے۔
2 جون 2005ء کو ایک ویڈیو منظر عام پر آئی جو خفیہ طور پر بنائی گئی تھی جس میں یہ دکھایا گیا کہ ایک آرتھوڈوکس مسیحی پادری نے سرب سپاہیوں کو کیسے نجات کی خوشخبری دیتے ہوئے قتل عام کی حمایت کی جس کے بعد ان سپاہیوں نے کچھ غیر مسلح افراد جن کے اجسام پر مار پیٹ کے نشان تھے اور وہ بندھے ہوئے تھے ان کو قتل کر کے ان کی لاشیں ٹھکانے لگائیں۔
ایک ماں نے تو اس ویڈیو میں اپنے بیٹے کے قتل کا منظر دیکھا اور کہا کہ اسے پہلے ہی معلوم تھا اور یہ بھی معلوم تھا کہ اس کے بیٹے کی لاش کو جلایا گیا تھا۔
فرانسیسی پارلیمنٹ کی کمیٹی کی ایک رپورٹ، 2001ء میں جاری کی گئی، اس میں انہوں نے یہ نتیجہ اخذ کیا کہ یہ فرانس کی ناکامی تھی ۔
رپورٹ کے مطابق، اقوام متحدہ کی سلامتی کونسل کے مستقل رکن کے طور پر، انجام کار فرانس کو مسلمانوں کے قتل عام کی وجہ سے محصور علاقوں سے نکلنا پڑا۔
10 جولائی 1995 کی شام کو، سربوں کے خلاف دوتچبت کی پیش قدمی کے جواب میں جنرل جانویر کو فضائی مدد کے لیے بار بار کی درخواستوں کو منظور کرنا چاہیے تھا۔
شہر پر قبضہ کے بعد سرب افواج نے نیدرلینڈز افواج و اقوام متحدہ کی فوج کے ساتھ ان ہزاروں غیر مسلح اور بے یارو مددگار لوگوں کے مستقبل پر بات چیت کی جو محصور اور اب ان کے قبضے میں تھے۔
اس میں، انہوں نے تسلیم کیا کہ مجموعی طور پر بین الاقوامی برادری اس کا اعتراف کرتی ہے کہ 7،000 غیر مسلح افراد کو ایک سلامتی کونسل کے محفوظ شہر میں نسل کشی کا نشانہ بنایا گیا
10 نومبر 2004ء کو بوسنیا کے سرب علاقے سرپسکا کی حکومت نے سرکاری طور پر ان جرائم کو قبول کرتے ہوئے معافی مانگی اور ایک رپورٹ شائع کی جس میں ان واقعات کو سرب تاریخ پر بدنما دھبے سے تشبیہ دی گئی۔
سریبرینیتسا سے 6 کلومیٹر شمال میں ایک گاؤں کے پاس 7 ہزار مسلمان شہداء کی یادگاری لوح نصب ہے جس پر رئیس العلماء بوسنہ کی طرف سے "دعائے سریبرینیتسا" رقم ہے:
ان حالات و واقعات کی وجہ سے انگریز سرکار نے جنگ عظیم کے بعد گورنمنٹ آف انڈیا ایکٹ 1919ء کے تحت برطانوی ہند کے لیے جن اصلاحات اور مراعات کا اعلان کیا۔
ان کا بنیادی مقصد ہندوستانی رعایا کو یہ باور کرانا تھا کہ تاج برطانیہ کی خواہش ہے کہ زیادہ سے زیادہ ہندوستانیوں کو امورِ حکومت میں شامل کیا جائے تاکہ مستقبل میں ان کو ملک کے مکمل اختیارات سنبھالنے اور چلانے کے لیے اہل بنایا جاسکے۔
پہلی جنگ عظیم میں کامیابی کے بعد تاج برطانیہ نے اپنی ہندوستانی رعایا کے لیے جنگ میں ان کے شاندار خدمات کے اعتراف کے طور پر اصلاحات اور مراعات کا ایک نیا پیکج دیا۔
اس سمجھوتے کے تحت ہندوستان کی دونوں بڑی سیاسی جماعتوں نے ایک دوسرے کے مطالبات ماننے اور انگریزوں سے مزید اصلاحات اور مراعات حاصل کرنے سے اتفاق کیا تھا۔
محمد رفیق تارڑ 1997ء سپریم کورٹ کے جج کے طور پر ریٹائر ہونے کے بعد پاکستان مسلم لیگ نواز کے ٹکٹ پر سینیٹ کے رکن منتخب ہوئے اور پھر اسی سال ملک کے صدر بنے۔
محمد رفیق تارڑ 1997ء میں سپریم کورٹ کے جج کے طور پر ریٹائر ہونے، ریٹائرمنٹ کے بعد 65 سال کی عمر میں انہوں نے نواز شریف کے قانونی مشیر کی حیثیت سے کام شروع کیا اور یوں ان کی سیاست میں آمد ہوئی۔
نوجوانان ترک کے انقلاب کے دوران سلطنت عثمانیہ کی داخلی صورت حال کا فائدہ اٹھاتے ہوئے 1908ء میں آسٹریا-ہنگری نے مقبوضہ بوسنیا و ہرزیگووینا کا باضابطہ الحاق کر دیا۔
اطالیہ ترک جنگوں کے دوران سربیا، مونٹی نیگرو، یونان اور بلغاریہ پر مشتمل بلقان لیگ نے سلطنت عثمانیہ کے خلاف اعلان جنگ کر دیا جس کے نتیجے میں سلطنت عثمانیہ کو بلقان جنگ کا سامنا کرنا پڑا اور اسے جزیرہ نما بلقان کے کئی علاقوں سے ہاتھ دھونا پڑے۔
19 ویں صدی کے آخر میں قائم ہونے والی بلقان ریاستیں نسلی و قومی بنیادوں پر البانیہ، مقدونیہ اور تھریس کے عثمانی صوبوں سے بھی اضافی علاقوں کے حصول کی خواہش مند تھیں۔
اور بعد ازاں معاہدہ سیورے کے ذریعے مشرق وسطٰی میں عثمانی مقبوضات کو برطانیہ اور فرانس کے حوالے کر دیا گیا جبکہ بحیرہ روم کے ساحلی علاقوں کو اٹلی، ترک ایجیئن ساحلوں کو یونان اور آبنائے باسفورس اور بحیرہ مرمرہ کو بین الاقوامی علاقے کے طور پر اتحادی قوتوں کے حوالے کر دیا گیا۔
اس تنازعے میں پیش آنے والا ایک متنازع اور اہم واقعہ صوبہ وان میں ترک حکام، عثمانی جُیُوش اور کُرد جنگجوؤں کے ہاتھوں لاکھوں آرمینیائی باشندوں کا مبینہ قتل عام اور ملک بدری اور اس کے خلاف آرمینیائی باشندوں کی مزاحمت تھی۔
ایک مرکزی آرمینیائی مزاحمتی گروہ نے مئی 1915ء میں آزاد عبوری حکومت کے قیام کا اعلان کر دیا اور عثمانیوں نے اسے مشرقی اناطولیہ پر جارحیت کرنے والی روسی جُیُوش کا ساتھ دینے کی کوشش سمجھا۔
آئینی دور میں 1909ء کے جوابی تاخت اور واقعہ 31 مارچ کے جوابی انقلاب کے دوران رخنہ آیا جس کے ساتھ ہی سلطان عبد الحمید ثانی کے دور کا خاتمہ کر دیا گیا اور انہیں جلاوطن کر دیا گیا اور ان کی جگہ ان کے بھائی محمد پنجم کو تخت پر بٹھایا گیا۔
پہلی جنگ عظیم میں عثمانیوں کے شکست کے دو اہم اسباب ایڈمنڈ ایلنبائی کی زیر کمان برطانوی جُیُوش کی اہم اہداف پر حملے اور عرب بغاوت تھے۔
سے نہ صرف بیٹری میں پانی کم ہوتا ہے بلکہ خارج ہونے والی گیسوں میں موجود آکسیجن اور ہائڈروجن کسی شعلہ یا اسپارک کی موجودگی پر دھماکا بھی کر سکتی ہیں۔
عمدہ قسم کے چارجر بیٹری چارج کرتے وقت نہ صرف بیٹری کی وولٹیج پر نظر رکھتے ہیں بلکہ بیٹری کا ٹمپریچر بھی مسلسل چیک کرتے رہتے ہیں۔
پوری چارجنگ کے بعد بیٹری کو جب چارجر سے منقطع کیا جاتا ہے تو بیٹری کی وولٹیج تیزی سے گر کر 13.2 تک آ جاتی ہے مگر اس کے بعد بہت آہستہ آہستہ گر کر 12.6 تک آ جاتی ہے۔
اگر بیٹری چارج کر کے رکھ دی جائے تو وہ آہستہ آہستہ بغیر استعمال کیے ڈسچارج ہو جاتی ہے اور اسے پورے چارج پرتیار رکھنے کے لیے یعنی پر لگے رہنے دیا جاتا ہے جو 20 ڈگری سنٹی گریڈ پر بیٹری کے لیے 13.8 جبکہ بیٹری کے لیے 13.5 اور بیٹری کے لیے 13.4 ہوتا ہے۔
معمولی سلفیشن چارجنگ کے دوران غائب ہو جاتی ہے لیکن اگر بیٹری ڈسچارج حالت میں کافی عرصہ پڑی رہے تو سلفیشن اس قدر سخت ہو جاتی ہے کہ ایسی بیٹری کو دوبارہ چارج کرنا بہت مشکل ہو جاتا ہے۔
اس کے برعکس نکل کیڈمیئم بیٹری ڈسچارج حالت میں پڑے پڑے خراب نہیں ہوتی بلکہ جب نئی نکل کیڈمیم بیٹری خریدی جاتی ہے تو تقریباً ہمیشہ ہی وہ ڈسچارج حالت میں ملتی ہے جسے استعمال سے پہلے چارج کرنا ضروری ہوتا ہے۔
کار کی بیٹری کی صلاحیت کو عام طور پر‎) ایمپیر آور) میں ناپا جاتا ہے جس سے عام طور پر یہ مطلب نکلتا ہے کہ بیٹری دس گھنٹے تک کتنا کرنٹ دے سکتی ہے یعنی 50 کی بیٹری دس گھنٹے تک پانچ ایمپیر کرنٹ دے سکتی ہے۔
نظریاتی طور پر اگر 50 کی بیٹری دس گھنٹے تک پانچ ایمپیر کرنٹ دے سکتی ہے تو اسے ایک گھنٹے تک پچاس ایمپئر کرنٹ دینے کے قابل ہونا چاہیے مگر ایسا نہیں ہوتا۔
مگر اب ایسی بیٹریوں کا استعمال رفتہ رفتہ بڑھ رہا ہے جو بیٹریاں کہلاتی ہیں کیونکہ ان میں وقفہ وقفہ سے پانی نہیں ڈالنا پڑتا۔
ایسی بیٹریوں میں پانی ڈالنے کے لیے کوئی گنجائش نہیں رکھی جاتی کیونکہ ان میں ایسا انتظام ہوتا ہے جو اوور چارجنگ کی صورت میں بننے والی آکسیجن اور ہائیڈروجن کو دوبارہ پانی میں تبدیل کر دیتا ہے اور اس طرح بیٹری میں پانی کی کوئی خاص کمی نہیں ہو پاتی۔
جن بیٹریوں میں تیزاب بیٹری کے اندر میں جذب شدہ حالت میں ہوتا ہے ایسی بیٹریوں کو بھی کہتے ہیں اور ایسی بیٹری کو سیدھا یا الٹا یا آڑا رکھ کر بھی استعمال کیا جاسکتا ہے۔
بہت زیادہ کرنٹ پر بیٹری چارج کرنے پر بظاہر بیٹری بڑی جلدی چارج ہو جاتی ہے مگر استعمال پر یہ ڈسچارج بھی بڑی جلدی ہو جاتی ہے۔
اس کے اندر سیسہ اور لیڈ آکسائڈ کی بہت ساری پلیٹیں ہوتی ہیں جو گندھک کے ایسے تیزاب میں ڈوبی ہوئی ہوتی ہیں جس میں تیزاب 35٪ اور پانی 65٪ ہوتا ہے۔
اگر ایک بیٹری 100 کرنٹ دینے کے بعد ڈسچارج ہو جاتی ہے تو اسے دوبارہ چارج کرنے کے لیے تقریباً 140 کرنٹ کی ضرورت ہوتی ہے یعنی بیٹری کی صرف 70% ہوتی ہے۔
اس سے زیادہ ڈسچارج کرنے سے ریچارجنگ کے وقت بیٹری زیادہ گرم ہونے لگتی ہے کیونکہ زیادہ ڈسچارج بیٹری کی اندرونی مزاحمت بڑھ جاتی ہے۔
اسی برس جے پرکاش نارائن کی سالگرہ 11 اکتوبر کو جن مورچہ ،جنتا پارٹی، لوک دل اور کانگریس ایس ایک ساتھ ہو گئے اور نئی پارٹی جنتا دل کا جنم ہوا۔
وی پی سنگھ اترپردیش کے وزیر اعلیٰ بنے اور اندرا گاندھی کی موت کے بعد جب راجیو گاندھی مرکز میں آئے تو مرکزی حکومت میں انہیں اہم مقام حاصل ہوا۔
راجیو گاندھی کی کابینہ میں انہیں وزیر خزانہ کا عہدہ ملا لیکن جلد ہی راجیو گاندھی سے ان کے تعلقات بگڑنے لگے اور انہيں وزیر خزانہ کا عہدہ چھوڑنا پڑا۔
البتہ مورخین نے آپ کے ابتدائی حالات کے بارے میں لکھا ہے کہ آپ بچپن ہی سے اس قدر ذکی اور تیز فہم تھے کہ آٹھ سال کی عمر میں نہ صرف قرآن مجید کو حفظ کیا تھا بلکہ بچپن ہی سے شعر گوئی میں بھی کمال حاصل کیا تھا اس لیے لوگ آپ کی بہت قدر کرتے اور احتراماً ’’استاد‘‘ کہہ کر پکارتے تھے۔
بعض انہیں مادر زاد نابینا سمجھتے ہیں جبکہ دوسرے بعض مورخین کا خیال ہے کہ وہ پیدائشی نابینا نہیں تھے بلکہ بعد میں کسی وجہ سے نابینا ہوئے تھے۔
ادب نامہ ایران کے مصنف اس دوسری رائے یعنی رودکی کے بعد میں نابینا ہونے کی حمایت میں لکھتا ہے کہ :یہی بات درست معلوم ہوتی ہے کیونکہ رودکی کے اشعار میں بعض تشبیہات ایسی بھی ہیں جنہیں وہی شخص لکھ سکتاہے جو بصارت کی دولت سے بہرہ ور رہ چکا ہو ۔
لیکن استاد بدیع الزمان فروزانفر اس دلیل سے اتفاق نہیں کرتے ہیں اور عربی کے ایک پیدائشی نابینا شاعر بشار بن برد کے دیوان سے ایسی متعدد مثالیں پیش کرتے ہیں جن میں شاعر دیکھنے اور رنگوں کی بات کرتا ہے یا ایسی تشبیہات دیتاہے جن کا تعلق بصارت سے ہے۔
نصر بن احمد سامانی پر رودکی کے اشعار کے اثرات کے حوالے سے ایک انتہائی دلچسپ واقعہ بیان کیا جاتاہے ہے کہ کہ ’’ایک مرتبہ کسی سفر کے دوران جب امیر نصر بن احمد سامانی ایک خوبصورت سرسبز مقام پر پہنچا تو وہاں پر پڑاؤ ڈالا۔
کافی عرصہ بعد جب وہاں پر اقامت کا دورانیہ طویل ہو گیا تو آپ کے قافلے میں شامل لوگوں کو گھر بار اور بیوی بچوں کی یاد ستانے لگی لیکن ان میں سے کسی کو یہ ہمت نہیں ہورہی تھی کہ وہ شاہ سے واپسی کے بارے میں بات کرسکیں یہاں تک کہ ان سب نے رودکی کا دامن تھاما اور ان سے کہا کہ کسی طریقے سے شاہ کو واپسی کے لیے تیار کرے اس وقت رودکی نے ’’بوی جوی مولیان‘‘ نامی قصیدے کو اس طرح خوش الحانی اور خوبصورتی کے ساتھ شاہ کو سنایا کہ وہ جوتے پہنے بغیر ہی گھوڑے پر سوار ہوکر بخارا کی طرف روانہ ہونے لگاتھا۔
اکثر شعرا اور تذکرہ نویسوں نے لکھا ہے کہ رودکی مادر زاد اندھا تھا جبکہ بعض دوسرے مورخین کا یہ ماننا ہے کہ آپ بعد میں کسی وجہ سے نابینا ہو گئے تھے ۔
رودکی کو ایران کا سب سے بڑا شاعر مانا جاتا ہے کیونکہ اس شاعر کے نہ صرف ایسے اشعار جو اس کی فضیلت اور اس کی بلند خیالی کو ثابت کرتے ہیں، گذشتہ اور اس کے ہم عصر شاعروں سے زیادہ باقی ہیں بلکہ تمام تذکرہ نویسوں نے اس کا اسی طرح ذکر کیا ہے۔
اس کے سوا بہت سے شاعروں نے اور خاص کر اس کے ہم عصر شعرا جیسے شہید بلخی اور معروف بلخی وغیرہ نے اس کی بڑی تعریف کی ہے اور ان لوگوں نے جو اپنے آپ کو بڑا شاعر گردانتے تھے رودکی کے ساتھ رقابت کا اظہار کیا ہے چنانچہ معمری گرگانی جو اپنے آپ کو بہت بڑا اور کامل شاعر سمجھتا تھا اور اس کے اشعار سے بھی اس کی قوت سخن آزادگی اور بے نیازی آشکار ہے رودکی کے ساتھ مقابلہ کرتا ہے اور کہتا ہے ۔
اگرچہ رودکی کی ولادت کے بارے میں کوئی مستند حوالہ ہمیں نہیں ملتا ہے جبکہ بعض مورخین نے دسمبر 21، 858ء کو رودکی کی ولادت کا سال قراردیا ہے۔
لیکن اس بات میں تمام مورخین کا اتفاق ہے کہ تیسری صدی ہجری کے دوسرے حصے میں یعنی جس وقت فارسی شعر اپنی زندگی کے ابتدائی مراحل سے گذر رہاتھا اس وقت فارسی زبان و ادب کے اس معمار یعنی ’’ابو عبد اللہ جعفر محمد رودکی سمر قندی‘‘نے اس دنیا میں آنکھ کھولی۔
رشیدی سمر قندی کے بقول اس نے ایک لاکھ تیس ہزار شعر کہے لیکن استاد سعید نفیسی مرحوم نے بڑی کاوش کے بعد رودکی کے جو اشعار جمع کیے ہیں ان کی تعداد بمشکل ایک ہزار تک پہنتی ہے ۔
شہید بلخی،فرالاوی،مرادی،ابوالعباس،ربخجنی،ابوالمثل،بخرارائی،ابواسحاق جوئباری ،ابوالحسن اغجی،طمخاری،خبازی نیشاپوری، ابوالحسن کسائی ، دقیقی،ابوذراعہ،گرگانی ،استغنائی نیشاپوری، ابوعبداللہ جنیدی ،عمارہ مروزی وغیرہ۔
اس کہانی میں حکمران سیاسی جماعت اپنے باشندوں کے خیالات یا سوچ کو بھی قابو کرنا چاہتی ہے اور جماعت کی نظر میں قابلِ اعتراض خیالات کو جرمِ سوچ قرار دیتی ہے۔
2001ء کے بعد جب دہشت پر جنگ گرم ہوئی تو کئی مغربی ممالک میں "جرم سوچ" واقعی ایک جرم قرار پایا اور باشندوں اور ان کے جرائم خیالات یا سوچ تک محدود تھے کو دہشت کے لصق کے ساتھ لمبی سزائیں دی گئیں۔
"بڑا بھائی" کی اصطلاح بھی جارج اورول کے ناول انیس سو چوراسی میں بیان کردہ عوام پر "ٹیلی اسکرین" جیسے آلے کی مدد سے حکومتی جاسوسی کے ضمن میں استعمال ہوتی ہے۔
حجۃ اللہ البالغہ ،شاہ ولی اللہ محدث دہلوی کی مشہور و معروف تالیف ہے جس میں آپ نے نہایت شرح و بسط کے ساتھ احکام شرع کی حکمتوں اور مصلحتوں پر روشنی ڈالی ہے۔
ایسی احادیث کی تشریح ہوئی ہے جو سرا سر روحانیت سے متعلق ہے جیسے کہ حدیث شریف ہے کہ دجال کبھی بھی مکہ المکرمہ میں داخل نہیں ہو سکے گا۔
یہ دو مختلف بیانات ہیں تو شاہ صاحب نے اس کی تشریح کی ہے وہ اس طرح کہ ہر بندہ بلکہ ہر چیز اللہ تبارک و تعالٰی کی کسی نہ کسی صفت کا مظہر ہوتی ہے تو دجال بھی اسم مضل کا مظہر ہے یا پھر اسم مضل کا مظہر ہے۔
”شاہ ولی اللہ نے مروجہ طرز نگارش کو جو محض نامانوس اور پر شکوہ الفاظ کے طلسم اور فضائیہ قافیہ پیمائی کے لیے افسوں میں گھرا ہوا تھا، وسعت بخشی اور اس قابل کردیا کہ وہ ان لفظی گورکھ دھندوں اور بے جا ثقالت کی پابندیوں سے آزاد ہوکر حکیمانہ خیالات اور علمی مضامین کو بطریق احسن پیش کرسکے ،زمانہ ماضی میں سب سے پہلے ابن خلدون نے یہ خدمت انجام دی تھی، پھر ابن خلدون کے بعد آپ ہی ایک ایسے مصنف ہیں جنہوں نے اس اسلوب کو زندہ کیا۔
”عربی میں انہوں نے جتنی کتابیں لکھیں ان میں ایک خاص قسم کی انشاء کی جوان کا مخصوص اسلوب ہے، پوری پابندی کی ہے، شاہ صاحب نے عربی انشاء وادب کا جو نیاقالب تیار کیا ہے، یہی نہیں کہ ہندوستانی مصنفین میں اس کی نظیر نہیں پائی جاتی ، بلکہ میں نہیں جانتا کہ آغاز اسلام سے اس وقت تک کسی علاقے کے ارباب تصنیف نے اس کو اختیار کیا ہے، شاہ صاحب کے اس اسلوب بدیع کی کیا خصوصیتیں ہیں مختصر لفظوں میں مشاہدہ کیا جاسکتا ہے کہ وہ پہلے آدمی ہیں جن کی عبارتوں میں زیادہ جوامع الکلم النبی الخاتم کے طرز گفتگو کی پیروی ہے۔
حجۃ اللہ البالغہ کا متعدد زبانوں میں ترجمہ ہوا ہے، مولانا نور الحسن راشد کاندھلوی نے اپنے ایک مضمون میں لکھا ہے کہ حجۃ اللہ البالغہ کا ایک ترجمہ فارسی میں کیا گیا ہے، لیکن اس سلسلے میں زیادہ معلومات حاصل نہیں ہوسکیں ہے اور انہوں نے چار انگریزی ترجموں کا ذکر کیا ہے، اس میں دو ترجمے مکمل ہیں اور دو ناقص ہیں، ایک انگریزی ترجمہ مولانا عبید اللہ سندھی نے کرایا تھا اور دوسرا مکمل ترجمہ محمود حسین خاں رام پوری نے کیا تھا اور اس پر حبیب اللہ غضنفر امروہوی مقیم حال کراچی نے نظر ثانی کی تھی۔
شاہ صاحب کے اسلوب بیان میں بڑی ندرت پائی جاتی ہے، شاہ صاحب کے اسلوب سے اندازہ ہوتا ہے کہ آپ نے قرآن کریم اور رسول اکرم صلی الله علیہ وسلم کے اقوال سے اپنے اسلوب کی تشکیل کی ہے، خاص طور پر رسول اکرم صلی الله علیہ وسلم کی احادیث کے طرز ادا کی پیروی کی ہے، مولانا گیلانی شاہ صاحب کے اسلوب اور عربی زبان میں اظہار وابلاغ کی غیر معمولی قدرت کا جائزہ لیتے ہوئے رقم طرازہیں:
تیسری بحث: اس میں زندگی کے اہم ترین مسئلہ یعنی ارتفاقات کو بیان کیا ہے کہ زندگی کے مختلف شعبوں میں کن اصولوں پر گام زن ہوکر ہم دنیا میں عروج حاصل کرسکتے ہیں، اپنی زندگی کو خوش گوار بناسکتے ہیں اور اپنی اجتماعی وانفرادی زندگی کو کامرانی سے دوچار کرسکتے ہیں، اسی طرح سربراہ مملکت کے ضروری اوصاف، نظام حکومت، سرکاری عملہ کے نظم وانتظام اور خلافت کبری کو بہت تفصیل سے بیان کیا ہے۔
دارالعلوم دیوبند کے شیخ الحدیث وصدر المدرسین مفتی سعید احمد صاحب پالنپوری نے حجۃ اللہ البالغہ کو نئی کتابت اور قیمتی تعلیقات کے ساتھ شائع کیا ہے اور اس وقت موجود نسخوں میں سب سے عمدہ نسخہ ہے، اس کے علاوہ مصر اور بیروت سے بھی حجۃ اللہ ا لبالغہ کے متعددنسخے شائع ہوئے ہیں، بعض نسخوں میں تفصیلی مقدمہ اور احادیث کی جزوی تخریج بھی موجود ہے۔
حجۃ اللہ البالغہ کی پہلی اشاعت ہندوستان میں مطبع صدیقی بریلی سے ہوئی ہے اور مولانا احسن نانوتوی نے مختلف دستیاب نسخوں سے مقابلہ اور تصحیح کے بعد پر مغز حاشیہ سے کتاب کو مزین کرکے شائع کیا ہے، حجۃ اللہ کا یہ سب سے پہلا نسخہ ہے اور بعد کے نسخوں کے لیے اہم ماخذ کی حیثیت اسے حاصل ہے۔
حجۃ اللہ البالغہ کی سب سے قدیم، مفید اور قابل قدر شرح مولانا عبید اللہ سندھی کی ہے، انہوں نے حجۃ اللہ البالغہ کی تدریس کے دوران جو افادات اردو میں بیان کیے تھے ان کے شاگردوں نے اسے منضبط کرلیا تھا اور ان کے دو شاگردوں نے اسی افادات سندھی کو عربی میں منتقل کرکے اسے شائع کردیا ہے۔
اس بحث میں تیرہ ابواب ہیں، پہلا مسئلہ ابداع وخلق وتدبیر کا ہے، چوں کہ تخلیق کائنات سب سے پہلا مسئلہ ہے، لہٰذا ایک جامع کتاب میں سب سے پہلے یہی مسئلہ زیر بحث آنا چاہیے۔
شاہ صاحب نے اس کو دو جلدوں میں مکمل کیا ہے، پہلی جلد میں سات مباحث ہیں اور ہر مبحث کو کئی کئی ابواب پر ختم کیا ہے، سب سے پہلے شاہ صاحب نے ان قواعد کلیہ کو ذکر کیا ہے جس کے ذریعہ شرعی احکام میں ملحوظ مصلحتوں کو ان قواعد کے ذریعہ استنباط وتخریج کیا جاتا ہے۔
پانچویں بحث: اس میں نیکی اور بدی پر بحث کی ہے اور اس کو سترہ ابواب پر تقسیم کیا ہے اور زیادہ تر توحید، شرک اور ایمان پر کلام کیا ہے، اسی طرح شعائر اللہ کی تعظیم، وضو، نماز، روزہ، زکوٰۃ اور حج کے اسراراور حکمتوں کو بیان کیا ہے۔
ساتویں بحث: جلد اول کی یہ آخری بحث ہے، جس میں علوم نبوت،کتب حدیث، صحابہ وتابعین اور فقہاء کے اختلافات پر پرمغز کلام کیاہے،اخیر میں طہارت ونماز کے مسائل بالتفصیل بیان کرکے جلد اول کو ختم کیاہے۔
دوسری بحث: اس بحث میں شاہ صاحب نے موت کے بعد مجازات کی کیفیت بیان کی ہے ،اس میں چار ابواب ہیں، جس میں موت کی حقیقت، مرنے کے بعد کی زندگی کے احکام اورحشر کے کچھ واقعات کو بیان کیا ہے۔
چھٹی بحث: اس میں سیاسیات ملیہ پر کلام کیا ہے اور اس کو اکیس ابواب پر منقسم کیا ہے، جس میں ملت کے مختلف امور، ہادیانِ قوم، ادیانِ سابقہ، اسلام اور دورِ جاہلیت پر قیمتی بحث ہے۔
ان مباحث کے بعد شاہ صاحب نے عام زندگی کے آداب، لباس، تہذیب اور دوسرے عام اصول ہائے زندگی پر بحث کرکے آئندہ کے فتنوں اور آخر میں مناقب صحابہ پر کتاب کومکمل کیا ہے۔
بیگم اختر نے ایک دن کا بادشاہ ، ممتاز بیگم ، امینہ ، روپ کماری جوانی کا نشہ ، نصیب کا چکر ، نلدمینتی ، انار بالا روٹی اور جل ساگر میں کام کیا۔
اس زمانے میں اداکارخود ہی اپنے گانے گایا کرتے تھے اور پس پردہ گلو کاری کا سلسلہ شروع نہیں ہوا تھا، اس لیے ان فلموں میں اپنے گانے بھی بیگم اختر نے خود ہی گائے تھے۔
اس وقت کون کہہ سکتا تھا کہ یہ ننھی بچی اختری بائی آسمانِ گلو کاری پر چاند بن کر چمکے گی اور نصف صدی تک سامعین کے ذہن و دل پر ملکہٴ غزل بن کرحکمرانی کرے گی۔
تاہم فلموں کا ماحول بیگم اختر کے مزاج کے مطابق نہیں تھا اس لیے 1958ء کے بعد انہوں نے فلم لائن کو خیرباد کہہ دیا لیکن گلو کاری کا سلسلہ جاری رکھا اور مختلف کمپنیاں ان کے گانوں کی صدا بندی کرتی رہیں۔
یوں تو بیگم اختر نے کلاسیکی موسیقی کی بھی تعلیم حاصل کی اور ان کو ٹھمری اور دادرا گانے میں کمال حاصل تھا مگر ان کی اصل شناخت غزل گائیکی کے سبب ہے۔
ان کی فنی مہارت دیکھ کر بلبلِ ہند سروجنی نائڈو نے کہا تھا کہ آپ کے گلے کی تربیت تو قدرت نے خود کی ہے، اس میں جو سوز و ساز ہے وہ بالکل فطری ہے اور انسان کو مسحور کر دیتا ہے۔
یوں تو انہوں نے بہت سے شعراکی غزلیں گائی ہیں لیکن بہزاد لکھنوی کی 100سے بھی زائد غزلوں کو انہوں نے اپنی آواز دے کر ان میں نئے مفاہیم پیدا کر دیے۔
بیگم اختر کو 1972ء میں موسیقی کے لیے سنگت نٹک اکیڈمی ایوارڈ ملا ، انہیں بھارت کا چوتھا بڑا شہری اعزاز پدم شری سے نوازا گیا اور بعد میں ہندوستان کی حکومت نے بعد میں بھارت کا تیسرا بڑا شہری اعزاز پدم بھوشن ایوارڈ دیا۔
عمومی اضافیت کشش ثقل کے بارے میں سنہ 1915ء میں آئن سٹائن کا جیومیٹری کی بنا پر پیش کیا گیا ایک نظریہ ہے جسے اب جدید طبیعیات میں کششِ ثقل کی قابلِ اعتماد وضاحت مانا جاتا ہے۔
عمومی نظریہ اضافت میں آئن سٹائن کے خصوصی نظریہ اضافت اور نیوٹن کے کششِ ثقل کے قوانین کی ایک عمومی توضیح کی جاتی ہے جس کے مطابق کششِ ثقل زمان و مکان یعنی زمان-مکان کی ایک ایسی خصوصیت ہے جو جیومیٹری کے ذریعے بیان کی جاسکتی ہے، خصوصاً زمان-مکان میں گھماؤ اس میں موجود مادہ اور شعاعوں کی توانائی اور مومینٹم کے ساتھ منسلک ہے۔
آئن سٹائن کے نظریات کے بہت سے نتائج دیکھے جا چکے ہیں، مثال کے طور پر عمومی نظریہ اضافت بلیک ہولز کی پیش گوئی کرتا ہے جس میں ایک بہت زیادہ کمیت والے ستارے کی زندگی کے اختتام پر اس میں موجود مادہ کے اپنے مرکز کی طرف گرنے سے زمان-مکان اتنا مسخ ہو جاتا ہے کہ اس سے کچھ بھی باہر نہیں نکل سکتا، حتی کہ روشنی بھی نہیں نکل سکتی۔
ہمارے پاس اب ایسے بہت سے شواہد ہیں جو یہ بتاتے ہیں کہ بہت دور موجود کچھ اجسام میں سے بے انتہا طاقتور شعاعوں کا اخراج اس وجہ سے ہوتا ہے کہ وہاں پر ایک بلیک ہول موجود ہے، مثال کے طور پر مائکرو کوازرز اور کہکشاؤں کے مرکز سے نکلنے والی شعاعیں بالترتیب ستاروں کے گرنے سے بنے بلیک ہول اور عظیم الجثہ بلیک ہول کی وجہ سے ہوتی ہے۔
عمومی نظریہ اضافت کے حوالے سے آج تک جتنے بھی تجربات کیے گئے ہیں ان میں اس کی پیش گوئیاں درست ثابت ہوئی ہیں، اگرچہ عمومی نظریہ اضافت کششِ ثقل کا واحد نظریہ نہیں ہے لیکن دیگر نظریات کی بنسبت یہ سب سے سادہ ہے اور اس کی پیش گوئیاں زیادہ صحیح ثابت ہوئی ہیں، تاہم ابھی تک بہت سے سوالات کے جواب دینا باقی ہیں۔
سب سے بنیادی مسئلہ یہ ہے کہ عمومی نظریہ اضافت کو کوانٹم میکانکس کے ساتھ کس طرح منطبق کیا جائے تاکہ کششِ ثقل کی کوانٹم فزکس کی رو سے وضاحت کی جاسکے۔
عمومی نظریہ اضافت کی کچھ پیش گوئیاں کلاسیکی طبیعیات کی پیش گوئیوں سے بہت مختلف ہیں، خاص طور پر وقت کے گزرنے، خلا کی جیومیٹری، آزادانہ طور پر گرتے ہوئے اجسام کی حرکات اور روشنی کے گذرنے کے بارے میں دونوں میں اختلاف پایا جاتا ہے۔
ان کی کچھ مثالیں یہ ہیں، کششِ ثقل کی وجہ سے وقت کی رفتار کم ہوجانا، کششِ ثقل کا عدسے کی طرح کام کرنا، کششِ ثقل کی وجہ سے روشنی کے رنگوں کا سرخی کی طرف مائل ہونا وغیرہ۔
کراچی ہوائی اڈے سے جیو کے دفتر جاتے ہوئے راستے میں ناتھا پل کے قریب ان پر مسلح افراد نے حملہ کر دیا جس کے نتیجے میں حامد میر کو چھ گولیاں لگیں۔
حامد میر نے دس دن مشرقی افغانستان میں گزارے اور دسمبر 2001ء میں تورا بورا کی پہاڑیوں سے اسامہ بن لادن کے فرار کی تحقیق کی اور 2002ء میں جیو ٹیلی وژن میں شمالی علاقہ کے مدیر کی نوکری اختیار کی۔
حامد میر روزنامہ جنگ میں اپنے اردو مضامین اور جیو نیوز پر نشر ہونے والے پروگرام کیپیٹل ٹاک کی وجہ سے مشہور ہیں، اس کے علاوہ بھی پاکستان میں آزادئ صحافت کے لیے ان کی بڑی کاوشیں ہیں۔
کرانیکوئٹہ شہر کے قریب بلوچستان کا ایک تاریخی گاؤں ہے کرانی پاکستان کے صوبہ بلوچستان کے دار الحکومت کوئٹہ کے مضافات میں واقع ہے اس کی شہرت حضرت خواجہ ولی مودودی چستی کرانی کی درگاہ کی وجہ سے ہے، افغانستان کے بادشاہ احمد شاہ ابدالی کی ہمشیرہ
میں باغات کا رقبہ چار سو ایکڑ سے تجاوز کر گیا مگر 2008ء میں کوئٹہ شہر میں توسیع کی وجہ سے یہ رقبہ سکڑ کر صرف چالیس ایکڑ رہ گیا،
یہاں 4 روز قیام کے بعد 4 محرم 1242ھ بمطابق 1826ء کو درہ بولان میں داخل ہوئے، یہ راستہ انتہائی خطرناک تھا دونوں جانب بلند پہاڑوں کی دیواریں کھڑی تھیں۔
سید احمد شہید اپنے سفر نامے میں بیان کرتے ہیں شال کے لوگوں کی زبان افغانی ہے، دوسروں کی بات سمجھ نہیں سکتے، لیکن انکا اخلاق کمال کا ہے، شال پر خان قلات محراب خان کی حکومت تھی محراب خان محمود خان کا بیٹا تھا اور نصیر خان اوّل کا پوتا تھا، سید احمد شہید شال میں اپنے مصروفیات میں کرانی کے بارے
گھرانہ تھا اور ان کے تین بیٹے سید امان اللہ شاہ سید عطا اللہ شاہ اور خواجہ حرار تھے سید لطف اللہ شاہ میر نصیر خان اوّل کے ساتھ ایران کے مہم پر بھی گئے تھے اسی عرصے کا خان قلات محراب خان کا ایک فرمان بھی موجود ہے - سید احمد شہید 18/محرم کو کوئٹہ سے روانہ ہوئے۔
ہوکر ہوائی گراونڈ دشت کمبیلان پر مشتمل تھا جس کا رقبہ ہزاروں ایکڑ تھا ـ یہ علاقہ قیام پاکستان سے قبل انگریز حکومت نے ایرپورٹ کی تعمیر کے لیے
بنایا گیا مگر سادات کی زمین انکو واپس نہ کی گئی اور اس رقبہ پر بلوچ اقوام بزور طاقت قابض ہو گئے سادات مودودی چشتیہ کرانی کی جاگیر موضع شیخ ماندہ
سادات میں آج بھی دیکھی جا سکتی ہے جہاں بلوچستان کے نوابوں سرداروں منسٹرز سے لیکر عام لینڈ مافیا تک سب قبضہ گری میں مصروف نظر آتے ہیں , بلکہ خود حکومت پاکستان نے بھی نیو سبزی منڈی , نیو بس اڈا , نیو ٹرک اڈا , ہزار گنجی نیشنل پارک کے نام پر ہزاروں ایکڑ رقبہ غصب کیا ـ 1223ھ بمطابق 1808ء کا ایک سند جاری شدہ از خان قلات محراب خان جس میں تحریر ہے کہ آز حد تپہ سفیتک یعنی حد تیرہ میل مستونگ روڈ تا حد کرخسہ بروری سادات کی ملکیت میں دست اندازی سے اقوام ریسانی کو منع کیا گیا ہے
بمطابق گزٹیرز آف بلوچستان اس کا نام کرانی اس گاؤں کے قریب واقع ایک کھائی کی وجہ سے ملا ہے جس کو گران نایی یا کران تنگی کہتے ہیں مگر یہ اس لحاظ سے مستند نہیں ہے کہ گزٹیر 1907ء میں برطانیہ دور کی تحریر ہے اور کرانی کو شال پیر باباؒ کے فرزند خواجہ ولیؒ نے 1470ء کے لگ بگ آباد کیا تھا
اور اس کا نام بھی اُسی وقت ان کے خاندان نے رکھا تھا، چونکہ خواجہ ولیؒ کے اجدابجد خواجہ مودود چشتیؒ چشت ھرات میں ولی بے بدل تھے ـ مودود چشتیؒ
ثابت ہے وہ یہ کہ کوہ چلتن کو چلتن کا نام خواجہ نقرالدین شال پیر بابا کے دور میں ملا اس کے علاوہ میان غنڈی اور دشت کو بھی اسی دور یہ نام ملے
چشت شریف میں بھی اسی نام سے با لکل اسی مشباہہت کی ایک چوٹی موجود ہے اس لیے سادات چشتیہ نے اپنے سابقہ وطن اور اجداد کی محبت میں اس پہاڑ کو بھی چلتن کا نام دیا چونکہ چشت اور کرانی کے موسم بھی ایک جیسے ہیں اس لیے دونوں ہم نام پہاڑوں کے درخت اور پودے بھی ایک جیسے ہیں